Publication: Magyar Közlöny
Issue: MK-2000-123 (Year: 2000, Number: 123)
Era: 1990-2004
Section: szóló 1992. évi XXXII. törvény módosításáról szóló 1997.
Paragraph Index: 120

4. Az Alkotmánybíróság az alkotmányértelmezésre, valamint — az utólagos normakontroll hatáskörhöz jogkövetkezményként kapcsolódó — mulasztásban megnyilvánuló alkotmányellenesség megállapítására irányuló indítványt visszautasítja. Az Alkotmánybíróság e határozatát a ben közzéteszi. INDOKOLÁS I. Az életüktől és szabadságuktól politikai okból jogtalanul megfosztottak kárpótlásáról szóló 1992. évi XXXII. törvény (a továbbiakban: 3.Kpt.) korábbi rendelkezései szerint az élet elvesztésért — az ott meghatározott jogosultaknak — egymillió forint összegű kárpótlás járt. E tekintetben a kárpótlás összegét korábban maga a kárpótlási törvény határozta meg. A 3.Kpt.-t módosító 1997. évi XXIX. törvény (a továbbiakban: 3.Kpt.mód.) az élet elvesztéséért járó kárpótlás eseteit [a 3.Kpt. 2. § (1) bekezdésében meghatározva] kibővítette, az összegszerűség tekintetében pedig akként rendelkezett, hogy a kárpótlás összegéről, a kifizetés rendjéről, határidejéről, ütemezéséről külön törvény rendelkezik. E külön jogszabály a Magyar Köztársaság 1999. évi költségvetéséről szóló 1998. évi XC. törvény (a továbbiakban: T.), amelynek az 58. § (1) bekezdése szerint az életüktől és szabadságuktól politikai okból jogtalanul megfosztottak kárpótlásáról szóló 1992. évi XXXII. törvény 2. §-ának (1) bekezdése alapján járó egyösszegű kárpótlás 30 000 forint. Az Alkotmánybírósághoz T. 58. § (1) bekezdése alkotmányellenességének vizsgálatára és megsemmisítésére több indítvány érkezett.

Source: https://magyarkozlony.hu/hivatalos-lapok/80cbd5776bced831c26b3ae672d4788575657a40/dokumentumok/533661d1700fc3554eda9d679d9690bf4e6e113e/letoltes